S-15/2010

Mál þetta, sem þingfest var og dómtekið 13. apríl sl., er höfðað af lögreglustjóranum á Sauðárkróki 22. febrúar 2010 á hendur E-kk-þgf F-kk-þgf S-kk-þgf, fæddum 30. júní 1986, til heimilis að Kleifartúni 7, Sauðárkróki, „fyrir fíkniefnalagabrot:

I.

Með því að hafa um níuleytið að kvöldi föstudagsins 4. september 2009 haft í vörslum sínum 20.73 grömm af amfetamíni og 0,86 grömm af kókaíni sem ákærði hafði falið undir aftursæti bifreiðarinnar MU-534, þar sem hann sat þegar lögreglan hafði afskipti af honum.

II.

Með því að hafa um níuleytið að kvöldi föstudagsins 4. september 2009, í íbúð að Freyjugötu 23 á Sauðárkróki, haft í vörslum sínum 10 stykki af töflum sem ákærði taldi vera fíkniefnið ecstasy (MDMA), en ákærði reyndi að sturta töflunum niður um salernisskál þegar lögreglan hugðist hafa afskipti af honum. Við efnagreiningu á töflunum kom hins vegar í ljós að um óþekkt efni var að ræða.

III.

Með því að hafa í framangreint skipti í samkvæmi í íbúð við Freyjugötu 23 á Sauðárkróki, áður en lögreglan hafði afskipti af honum, selt þremur einstaklingum samtals 5 töflur sem ákærði taldi vera fíkniefnið ecstasy (MDMA), fyrir samanlagt 18.500,- krónur.

Brot ákærða samkvæmt I. ákærulið teljast varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr. sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Brot ákærða samkvæmt II. og III. ákærulið teljast varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. 1. mgr. 20. gr. almennra hegningarlaga nr. 19/1940, sbr. 5. mgr. 5. gr. laga nr. 65/1974.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ofangreind fíkniefni, sem lögreglan lagði hald á við rannsókn málsins ( efnaskrárnr. 16302), verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er þess krafist að ákærða verði gert að sæta upptöku á 18.500,- krónum, sem lögreglan haldlagði við rannsókn málsins, og eru andvirði af sölu ákærða á 5 töflum sem hann taldi vera fíkniefnið MDMA, skv. 7. mgr. 5. gr. laga nr. 65/1974.“

B

Ákærði sótti þing þegar málið var þingfest hinn 13. apríl sl. Í þinghaldinu féll ákæruvaldið frá háttsemislýsingu í I. lið ákæru er varða vörslur á 0,86 grömmum af kókaíni. Að framkominni breytingu á ákæru játaði ákærði skýlaust háttsemi þá sem honum er í ákæru gefin að sök. Þá gerði sækjandi grein fyrir sjónarmiðum ákæruvalds varðandi ákvörðun viðurlaga. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Samkvæmt vottorði Sakaskrár ríkisins hefur ákærði áður sætt refsingu. Í febrúar 2005 var ákærði sakfelldur fyrir líkamsárás en þá var ákvörðun refsingar hans frestað skilorðsbundið í tvö ár. Þá var hann á árinu 2006 dæmdur í þrjátíu daga skilorðsbundið fangelsi fyrir líkamsárás. Í desember 2008 gekkst hann undir viðurlagaákvörðun og var gert að greiða sekt fyrir fíkniefnaakstur auk þess sem hann var sviptur ökurétti í 4 mánuði. Að teknu tilliti til þess sem að framan er rakið, skýlausrar játningar ákærða og þess magns fíkniefna sem ákærði hafði undir höndum þykir refsing hans hæfilega ákveðin 400.000 króna sekt til ríkissjóðs. Verði sektin ekki greidd innan fjögurra vikna sæti ákærði fangelsi í 24 daga.

Með vísan til þeirra lagaákvæða sem getið er í ákæru eru gerð upptæk 20.73 grömm af amfetamíni og 18.500 krónur.

Samkvæmt yfirliti rannsóknara nam sakarkostnaður við rannsókn málsins 77.836 krónum. Þessum kostnaði til viðbótar er 50.000 króna þóknun V-kk-ef H-kk-ef V-kk-ef hæstaréttarlögmanns verjanda ákærða. Þóknun verjanda innifelur virðisaukaskatt.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði E-kk-nf F-kk-nf S-kk-nf, greiði 400.000 króna sekt til ríkissjóðs innan fjögurra vikna en sæti ella fangelsi 24 daga

Ákærði greiði 127.836 krónur í sakarkostnað þar með talin 50.000 króna þóknun V-kk-ef H-kk-ef V-kk-ef hæstaréttarlögmanns.

Upptæk eru 20.73 grömm af amfetamíni og 18.500 krónur.

H-kk-nf H-kk-nf.